
ELSŐ FEJEZET. 


Mikor Imre bátya még húsz esztendős volt. 


Jaj, édes gyermekem, régen volt az már, 
amit elmondok. Avatag időknek szép története; 
szép, de szomorú története. Ha így körülnézek 
a faluban, meg a környéken, alig találok egy- 
két magamfajta öreg legényt, ki akkor fegyver- 
biró volt. 

Idestova kerek ötven esztendeje, de még 
annál is több kettővel, mikor én húsz esztendős 
voltam. A kezem hozzá nőtt az eke szarvához, 
suhogott a kaszám, s dült előttem szépen hosszá- 
ban a sarjúrend, . . . mert munka nélkül pipa- 
dohányt sem ér az élet. Igy hallottam az apám- 
tól, így mondom én is. Ti sem valljátok kárát, 
ha ennél a vén bölcseségnél maradtok. 


Ugy esett volt a dolog, hogy az apám hir- 
1* 


telen meghalt. Isten nyugtassa meg szegényt, 
elég fiatalon halt meg. Négy hónap hibázott 
csak a negyvenhárom esztendőből. Osztég reám 
szakadt a munka, hogy dolgozzam a család jó 
voltára. Volt egy kicsi birtokunk, volt egy nehány 
marhánk, volt házunk — iszen nem voltunk 
földhöz szakadt szegények. Amink volt, az a 
miénk volt, s abból meg lehetett élni, ha szegé- 
nyiil is, de becsületesen. 

Egyszer csak jött a hir Pestről — én bizony 
nem tudnám megmondani, hogy mikor, s hogy 
ki hozta, — jött az magától, s nem mondott 
egyebet, csak azt, hogy ezentúl minden ember 
egyforma Erdélyben és Magyarországon. Nincs 
nemes úr és zsellér között különbség. Mi széke- 
lyek eddig sem ismertünk magunk között nagyobb 
urat magunknál, azért nem sokat törtük a fejün- 
ket ezen a nagy újságon. Tovább szántottunk, 
mert éppen a tavaszi szántás idején jött a hir, s 
még tréfáltunk is a dologgal. Atkiéltottunk egy- 
máshoz a tavasz-határban: 

— Te hé, ezentúl te is csak olyan úr vagy 
mint én, egy szikrával sem nagyobb! 

— Te pedig egy szikrával sem kisebb! 

Ugy né. Aztán vigan folyt a szántás tovább. 
Az ekevasa mélyebben hasított a görbe földbe, 
s mi jó aratást vártunk attól az Uristentdél, aki 

nem nézi: vajjon melyik a nagyobb, s melyik 
a kisebb úr a földön, mert neki az mindegy. 

Hanem telt-múlt az idő, s megint hir jött 
Pestről vagy éppen Kolozsvárról — azt már 
ugyanvalóst nem tudnám megmondani. Ázt mondta 
a hir, hogy nagy baj van odaát Magyarországon, 
kitört a forradalom. 

Ez már igazán baj! De hát miért tört ki a 
torradalom? Kérdeztiik mi háromszékiek? . . . Ki 
okozta a nagy galibát? ... Ki bántja megint a 
szegény magyar testvéreket? 

Megtudtuk azt is rövid idő mulva, mert a 
háborús időkben minden szónak szárnya van, 
csakúgy repül, mint a madár. 

Az történt, hogy a Magyarországon lakó 
horvátok, szerbek, tótok reá rontottak a magya- 
rokra; azt mondták, hogy ők is külön országot 
akarnak maguknak csinálni, s hogy ők tudni 
sem akarnak a magyar nemzetről... No meg 
az történt, hogy a császár katonái eljöttek nekik 
segíteni a magyarok ellen . . . 

Nem értettük a dolgot teljességgel. Az öre- 
gebbek aztán elkezdették magyarázni nekünk. 

— Haj, testvérek, nagy istentelenség törté- 
nik odaát Magyarországon! Nyakát akarják szegni 
a magyaroknak, mindenütt rontják, vesztik. Néz- 
zétek csak, az erdélyi oláhok is mozgolódnak, ők 


Is red támadnak a magyarra, s azt orditjak, hogy 
,le a magyarral! Elég sokáig voltak ők az urak. 
ezentúl mi leszünk!" Ezt a szép földet elveszsziik 
tőlük, s megtartjuk magunknak. 

De már ez a beszéd ugyancsak megizzasz- 
totta az üstökünket, felkergette a vért az ar- 
czunkba nekünk fiataloknak, de bizony még az 
öregeknek is. 

— Nem hagyjuk! . . . De nem ám! 

— Jaj, annak, aki bántani meri a magyart! 

— Meg a székelyt! 

— Miénk ez a föld, mi szereztük, mi mű- 
veljük csaknem ezer év óta, innen minket ki 
nem ver a világ semmiféle oláhja, tótja, rácza, 
horvátja, no meg a császári sereg sem! 

Bezzeg vége volt ezentúl a mezei munkának. 
Egész nap ott ácsorogtunk a templomtéren, s 
vártuk a hirt, hogy mit csinálnak a mi ellen- 
ségeink ۶ Iszonyú mód kiforgatott minket az or- 
szág veszedelmének a hire minden nyugalmunk- 
ból. JIélőkerítettük a lószerszámot a padlásról, 
megtisztogattuk. Hajdanában még apánk és nagy- 
apánk használta, mikor a székelyek generálisa 
lóra ültette a székelyhuszárokat. Hamarosan lo- 
vat kerített minden székelyhuszár familia, kard 
is volt, pisztoly is volt; a kaszát is élesebbre 
megfentünk. 5 a jó Isten tudja, miért, de min- 

lenik vig volt, egyiknek sem jutott eszébe, hogy 
könnyű háborúba menni, de nehéz dolog onnan 
187٥16901. Fiatal vér, tüzes vér, de bezzeg még 
az öreg vér is felforrt mostanság. Még az asz- 
szonyok sem jajgattak a miatt, hogy a férfiak, 
egények háborus dolgokról mesélnek egész nap. 
Mintha a jó Isten maga parancsolta volna, hogy 
ennek így kell lennie, belenyugodtak. A pap is 
azt prédikálta a szószékről, hogy megverte az 
[sten az olyan enbert, aki megfeledkezik az 6 
szülő hazájáról. 

Édes anyám sirdogálva mondotta: 

— Imrém, édes Imrém, ha így kell lenni, 
hát te sem maradsz itthon! . . . 

En pedig biztattam: 

— Ne búsoljon, édes anyám, ha elvisz az 
Isten, vissza is rendel a kelmed felistápolására 
még pedig épkézláb. 


OSZK 


Országos Széchényi Könyvtár 


MASODIK FEJEZET. 


——— 


Minden a 6. 


Es mire az ősz elérkezett, mi is szemtol- 
szemben dllottunk az eleven ellenséggel. Nem is 
egy, hanem háromféle ellenség támadott rcánk. 
Elsőbben a császári sereg, akiket Szebenből kül- 
dött a székelyek megpuhitására Puchner gencralis, 
vele jöttek a szászok vele sok ezer oláh. 

A csikiak, marosszékiek, udvarhelyszék: test- 
vérek azt mondották, hogy ők békességet akar- 
nak, hát jó, ők hazamentek szépen Marosvásár- 
helyről, merthogy nem volt bizodalmuk az ere- 
jiikben, de mi háromszékiek biztunk a magunké- 
ban. Jaj volt annak, aki elkezdett keseregni az 
ellenség nagy száma miatt, vagy azt hánytorgatta, 
hogy nincs ágyu! 

Hát miért adta Gábor Áron uramnak a jó 

Isten azt a szép elmét, a mivel ۵42 651 
hamarosan kifundálta? Hát miért adta nekünk 
az igaz székely szivet, mely a nyomorúságban 
is csak székely szív marad? 

Nem hagyjuk a szabadságot, ha mind egy 
szálig elveszünk is! Ezt mondottuk mi baróthiak, 
ezt mondták Erdővidék többi székelyei, ezt mond- 
ták Uzontól fel a Mitács hegyéig minden székely 
községben. 

Jaj, be szép idők voltak azok! Ha vissza- 
gondolok rá, most is megered a könyem a nagy 
gyönyörűség mián! .. . 

Gábor Áronnak az öntéshez ércz kellett, no 
hát elküldötte minden falu a harangját, az el- 
sirató és imádságra hivé harangját! Nem ver 
meg érte az isten, hogy megfosztottuk a tor- 
nyokat, ezentúl az ágyuk ropogása lesz a mi 
imádkozásunk a hazáért. 

A fülei gyárban készült az ágyú, Kézdi- 
Vásárhelyt, a Szacsvay testvérek csinálták a 
puskaport, éjjel-nappal dolgoztak, s nem volt az 
a székely asszony, aki a községházához ne vitte 
volna réz-mozsarát, czin-tányérát. Az urak pedig 
elvitték az arany és ezüst pénzeiket, ezifra, drága 
arany-eziist tányéraikat, kupáikat, hogy legyen 
pénz-mag, mert a háborúhoz sok pénz kell. 

Es aztán elindult minden székely fiú Sepsi- 


ہر | 


Szent - Györgyre,  Háromszéknek székvárosába. 
Száz is kétszáz is egy faluból. Kiki magával 
vitte nyakába akasztva csíkos tarisznyáját, abban 
volt a kenyér, a szalona és a só. Egyéb ele- 
mózsia nem is kellett. 

Azt sem mondottuk, hogy mit fizettek 
nekünk, ha kiverjük Háromszékről a csaszariakat, 
a hosszú-lábú szászokat, meg a kucsmás oláhokat 
— mert minden igaz székelynek a szíve súgta, 
hogy a hazáért cselekszi. 

Haj, mikor Eresztevénynél megláttuk a 
Gábor Áron ágyuit, hogy kibugygyant szemünk- 
ből a köny, hogy oda futottunk, s be boldog 
volt aki megérinthette a kezével, megcsókolhatta. 
Minden székelynek volt ahhoz jussa, hiszen a 
harangok érczéből készült, egy-egy morzsányi 
jutott belőle minden székely falunak. 

Gábor Áron pedig megszólalt: 

— Háromszéki édes véreim, immár nektek 
nem kell sok szó, ti csak üssétek-vágjátok az 
ellenséget, ezek az ágyuk majd beszélni fognak 
helyettetek. Ez a föld a miénk és a miénk 
marad ! 

Mi pedig megoleltük, megcsókoltuk egy- 
mást. Nem kérdeztük hova való vagy, kinek 
hívnak? Mind testvérek voltunk, s mind egyet 
akartunk. 


ہے قفا ász‏ 


Mire elérkeztünk Sepsi-Szent-Gyirgyre, tizen- 
két ezerre szaporodott a számunk. 

Soha minket nem tanítottak arra, hogy mi 
a katonai régula, mégis tudtuk. Mindenki meg- 
találta a maga századát, mindenki szót fogadott 
a maga kapitányának, őrnagyának. 

De hiszen emberek is voltak ám magukért. 
Hej, Jancsó János uram, az én vitéz kapitányom, 
mintha most is látnám, a mint a szabad székely 
húszárokat végig mustrálta, s ficzkándozott alatta 
a tüzes pej...be gyönyörű egy legény volt! ... 
Be kár érette, hogy Szeben ostrománál elesett! 

Elsőben 15 Arápatak felé mentünk, mert egy 
hidvégi ember, Józsa Gergely azt a hirt hozta, 
hogy ott táborozik a császári sereg, valami Heydte 
nevű generálisuk volt. 

Úgy mentünk a császáriak ellen, mintha 
lakodalomba mentünk volna. A köpeczi Incze 
Béni nótázott útközben, s a jó kedvű Gál Józsi, 
a baréth, kifigurázta, az oláhokat, mi pedig jókat 
kaczagtunk. Ugy bizony, mintha kedvünk szoty- 
tyant volna Arápatakára lakodalomba menni nem 
pedig a halál torkába. 

Hidvég és Arápatak között a völgyben ta- 
láltuk az ellenséget. Gábor Áron felállította az ő 
hat ágyuját egy halomnak a tetejére, s mikor az 
első ágyu megszólalt, nekünk sem kellett sok 

biztatás, hanem neki rontottunk az ellenségnek. 
Kinek kardja volt, karddal, kinek fejszéje volt, 
tejszével ütötte-vágta a szászokat és oláhokat. 
Ilyen véres lakodalomra a szászok és oláhok 
de még a császáriak sem voltak elkészülve. de 
meg a székely is veszedelmes, ha támad — egy- 
szer csak azt vettük észre, hogy fut az ellenség. 
Kapitányunk nagyot kiált: 

— Utána, aki lelke van! 

Mi aztán meg is cselekedtiik emberül, s jaj 
volt annak, akit nem ragadott ki a nyomorúság- 
ból a lova. 

Ez volt az arápataki első komédia. Elvihet- 
ték a hirét Szebenbe. a főfő császári generálisnak. 

Egy kicsit hűvös szél fujdogált már, de mi 
nem érezzük, úgy bele melegedtünk az ellenség 
üldözésébe. 

Azok csak a köpeczi határban szedelőzköd- 
tek össze úgy, a hogy. Nekünk pedig egyéb 
dolgunk sem volt, mint az, hogy nyomon kisér- 
jük. Ha kiürült a tarisznyánk, a székely asszo- 
nyok megtöltötték, sütöttek kenyeret, osztogatták 
a szalonát, jutott bor is, pálinka bőven. Nem 
éhezett a háromszéki katona, mert otthon volt, 
hanem bezzeg rá járt a rúd az ellenségre. Kö- 
pecz és Baróth között az Olt balpartján utól- 
értük. 


بش )| نت 


No hiszen volt itt is hadd el, hadd! Az 
agostonfalvi oláhok a szalmakunyhoik kis abla- 
kain keresztiil nézegették a harczot, mert 6k a 
jamborok meg sem mertek moczczanni. 

A Gábor Aron ágyui megest megdérdiiltek, 
a gyalogszékelyek szuronytszegezve rohantak 
előre, mi húszárok pedig oldalba fogtuk, s egye- 
nesen az Oltnak szorítottuk. 

—. No szász. no oláh. kell-e neked Három- 
szék! . . . Igyál az Oltból, az majd eloltja a 
szomjuságodat! . . . 

Úgy biz a! Megint csak futniok kellett. 
Hadd fussanak, — gondoltuk magunkban, — 
ha elfáradnak, utólérjük őket, s akkor ismét 
megtánczoltatjuk, mint a medvét. 

Felső-Rákosig futottak, ott aztán összeszede- 
lőzködtek nagy nehezen. 

Egy hét múlva újra szembe állottunk velök. 

Azt mondotta Gábor Áron, hogy hirmondót 
sem szabad haza eresztenünk, hanem mind egy 
falásig együk meg őket. 

Nem ehettiik mind meg, mert sokan is 
voltak, gyorsan is szaladtak, — meghiszem, hogy 
szaladtak. Ha valaki Hidvégtől fel a Rikáig 
egyebet sem tesz, mint szalad, hát belészokik a 
lába . . . 


Igy tisztult meg Háromszék az ellenségtől. 


Nem eresztettiik be sehol, esak a szélén kerget- 
tük, legalább megtanulták, hogy milyen hosszú 
Háromszék déltől fel északnak. 

Jaj, hogy irigyelték a sorsunkat a csikiak és 
udvarhelyszékiek! No hiszen, nekik Gedeon csá- 
szári generális parancsolt, nekünk pedig senki, 
csak a magunk régi becsülete. 

Köröskörül egész Erdélyországban minden 
talpalatnyi föld a császáriak kezében volt — csak 
Háromszék nem. 

Hogy mit hoz a jövendő, azt nem tudhat- 
tuk előre, de hogy becsületes dolgot cselekedtünk, 
azt megsugta nekünk a szivünk dobogása. 


HARMADIK FEJEZET. 


A Bem apo hire. 


Aztan, varjatok csak gyerekek, hadd gon- 
dolkozzam, mi is történt aztán ? . . . Igen, min- 
ket a tiszturak haza kiildéttek, azt mondották, 
hogy most mar nincs Haromszéken ellenség, majd 
ha lesz, újra hívnak. 

Az édes anyám reá borult a vállamra, mikor 
meglátott, és sirdogalt: 

— Jaj, be jó az Isten, hogy visszavezérelt 
téged, édes fiam ! 

Nekem pedig valami azt súgta, hogy nem 
sokáig maradok otthon, megint csak fel kell 
kötni a kardot, megint el kell menni oda, hol 
ágyu mennydörög, kard csattog, hol nagyon olcsó 
az élet, s nagyon drága a dicsőség. 

A jó öreg asszonynak nem szólottam róla, 
hogy ne rontsam el az örömét szegénynek. 


ہے و ہت 


Két hét alig telt cl, mikor megtudtuk, hogy 
Háromszék megbékélt a csdszdriakkal. Miért 
békélt meg, azt bizony nem kötötték az orrunkra. 

Veszett harag szállott meg engem, a többi 
igaz székelyeket is, mert együgyű elmével is fel 
tudtuk fogni, hogy ez a békesség a mi szégye- 
nünknek a megpecsételése. Ez a békesség azt 
jelentette, hogy a szebeni tőfőgenerális parancsol 
ezentúl Háromszéknek is, mint a hogy parancsol 
egész Erdélyországnak. 

Oda hát az a szabadság, a melyre mi három- 
székiek ugyancsak nagyon büszkék voltunk ! . . . 
Nyilván nagy kényszerűség parancsolta ezt a 
békességet. 

Igy gondoltuk mi, s lehajtottuk szomorúan 
a fejünket. Az ezredes uramék csinálták, hát ők 
tegyenek róla, hogy jól csinálták-e vagy nem? 
Egy olyan egyszerű székely húszár, mint én 
voltam, a karjával szolgálta a magyar hazát, nem 
az eszével, 

Hanem megelégedésről szó sem volt. 

Egy berecki ember húszad magával föl- 
kerekedett, s átszökött Magyarországba, hol a 
harcz javában folyt. Hires generálisokról hallot- 
tunk mesélni, akik a császáriakat mindenütt csú- 
fosan megverték: Damjanicsról, Görgeiről, Nagy 
Sándorról. Hallottuk, hogy a tótok visszahúzódtak 

a falvaikba, hogy a raczok úgy félnek Dam- 
janicstél, mint az Isten haragjától. 

Csak jött a hir Erdélyorsz4gba, hol ur volt 
a szebeni főfőgenerális, a magyar, a székely hall- 
gatott nagy keservesen, a szasz meg az olah pedig 
örvendezék nagy diadalmasan. 


Hát a szegény Erdélyországra mikor kerül 
a sor? A hires generálisok nem gondolnak reank, 
s a császári katonák puskája ránk marad még 
sokáig szegezve? Mi székelyek még csak meg- 
voltunk úgy a hogy, de a szegény magyar 
testvérek a szászok és oláhok között hej 
be sokat szenvedtek! Egbe kiáltó volt az a 
sok gazság, amit főleg az oláhok elkövettek. 
Amit nekünk Nagy-Enyedről, Zalatnáról, Alsó- 
Járáról, Sárdról, Topánfalváról, Körősbányáról 
elmeséltek — attól ugyancsak összefacsarodott 
a szivünk . . . 


Nem is volt békesség a sziviinkben. Parázs 
volt a szivünk belsejében, melyre hiába hintettünk 
hamut, ki-kivillámlott az eleven szén. Csak arra 
vártunk, hogy valaki elkidltsa: 

— Lóra székely! . . . Baj van a szom- 


szédban ! 


Mert olyanok voltunk, mint a csikó, égő 
taplót kellett a fülünkbe dugni, aztán isten veled 

szép világ, belerohantunk volna még a gyehenna- 
tűzbe is. 

Akkor jött Erdélybe egy ember. Idegen 
volt a hazaja, idegen volt a neve, addig soha- 
sem hallottuk. Bem Jozsef-nek hívták, s lengyel 
volt. Lengyel ám, testvérnemzetbéli a magyar- 
ral, annak a szegény országnak a fia, melyet 
hajdanában erőszakkal öltek meg a hatalmas 
szomszédok. 

Ez a Bem, akit később mi székelyek Bene 
apó-nak hívtunk, azt igérte a híres Kossuth La- 
josnak, hogy visszafogja szerezni Erdélyt a csá- 
száriaktól. 

No volt erre nagy öröm Háromszéken ! . . . 
Nem gondolt már egy lélek sem arra, hogv to- 
vabb 1s meg kell tartani a békességet. Az urak 
eljártak titkon báró Rauber Károlynak szent- 
iványi kastélyába — mulatni. Azt mondták, hogy 
mulatni mennek, de nem mulattak ám, hanem 
azon tanakodtak, hogy mit csináljanak? Csinál- 
tak forradalmat, mert ez kellett a szabadságát. a 
hazáját szerető székelyeknek. 

Izenték Gedeon meg Heydte generálisok, 
hogy az ágyukat, melyeket Gábor Aron a ha- 
rangokból öntött, olvasszák meg, s csináljanak 
belőlük ismét harangokat az Úrnak dicsőségére. 

Hiszen izenhették, mert a kézdivásárhelyi 

ágyuöntőben ismét csak agyuk készültek nagy 
titokban, s a mely falu még nem küldötte oda 
harangját, az elküldötte most. 

Gál Sándor, a csiki új ezredes eljött Csik- 
Mártonfalváról Kézdi-Vásárhelyre, a mint mond- 
ják csak nehányad magával, hogy körülnézzen s 
mi már ott voltunk vagy kétezeren. Volt ott 
honvéd, székely huszár, székely tüzér, volt ágyu, 
volt puskapor -- de legkiváltképpen igazi lel- 
kesedés. 

— Éljen a haza! 

— Éljen a székely szabadság! . . . zúgta 
ezer meg ezer torok. Lengettek a zászlók, harso- 
gott a harczriadó, s a czigányok szárazfája sirva- 
nevetve rázendítette a Rákóczy-indulľóját . . . 

És mindez magától jött. Az a hir, hogy 
Bem jön s visszafoglalja Erdélyt a császáriaktól: 
ördöngös módon megbabonázott minkot. 

A tenyerünkön hordoztuk azt, aki Bemről 
tudott valamit, annak azon nyomban el kellett 
mondani, 

— Kicsi ember-e ? . . . Nagy ember-e? . . . 
Olyan-e mint egy óriás, akinek a szava hason- 
latos a menydörgéshez? Honnan jött? 

Ember legyen, aki erre a sok kérdésre meg 
tud felelni. 

— No komék — mesélte egy bodolai em- 
ber — csoda egy cmber az a Bem! A golyó 
nem fogja, össze-vissza van már szabdalva az 
arcza, valóságos rosta a bőre, töpörödött mar, 
magyarul sem tud — mégis élnek-halnak érte 
a katonái. Szigorú, mint az ördög; jó, mint az 
angyal! Ha oda áll az ágyuja elé, olyan mint 
a harcz Istene . . . Keveset beszél, de am:t mond, 
annak van foganatja . . . Mig más egyet gon- 
dol ő már parancsokat osztogat . . . Ha Bem 
azt mondja: enyém lesz két hét mulva Erdélv, 
hát biztosan az övé lesz! 

— Hej, micsoda ember lehet Bem! 

Úgy vártuk őt, mint a Messiást! Bezzeg 
jöttek e csikiak, az udvarhelyszékiek, megmoz- 
dult Marosszék, megmozdult egész Székelyorszag! 
Nehány nap alatt tizezer ember állott fegyver- 
ben. Kossuth megparancsolta, hogy Erdélyben 
minden fegyvert, puskaport, lószerszámot Bem 
táborába kell vinni. 

A székely anyák megint sirtak a gyerme- 
keikért, de azért csak a nyomorékok maradtak 
otthon házőrzőnek. Bizony még azok is szerettek 
volna velünk jönni! Egész proczessió volt mın- 
den faluban, szent zászlókkal kisérték ki a székely 
katonákat . . . 

— Isten veled édes falum határa! . . . 

Szabad ey szabad hazában él, abban is 
hal meg ! 

Muzsika szál: 7 alattunk a ló. zászló 
lengett büszkén a szélben, s mi mentünk Bem 
apó táborába, aki megindult már Beszter- 
czéről, hogy Erdélyországot hamarosan foglalja 
vissza . . . 


Ha Bem mondta, Bem meg is cse- 
lekszi! . . . 





NEGYEDIK FEJEZET. 


Ma itt — holnap ott. 


Halljatok, gyerekek csudát! Ti sem hiszitek 
ma, mi sem akartuk hinni ezelőtt félszáz eszten- 
dővel . . . Pedig szent igaz volt. 

Bem megindult január 12-dikén, a csikorgó 
téli időben Beszterczéről, s harmadnap már Ma- 
rosszék vára előtt állott, Marosvásárhelyťt. A 
császáriak nem is álmodtak arról, hogy készül 
fejükre a zimankó. Hát amint híre kerekedett 
annak, hogy Bem megérkezett, a császáriak kap- 
ták magukat, s elszöktek — Szebenbe. 

Puchner császári generális neki bizakodott, 
s Szókefalvánál útját akarta állani Bemnek, de 
rosszul járt, mert a rettenetes lengyel olyan ágyu- 
tűzzel togta oldalba az osztrákokat, hogy Medgyes 
városáig meg sem állottak. Itt láttam én először 


Bem apót. Végig lovagolt a székely huszárok 
sora előtt, s apró szemei mosolyogtak: 

— Szekelek! . . Szekelek! . . bravó! . . 
bravó fiúk! . . . 

Mi pedig nem sokat törődtünk a hadi regu- 
lával, hanem felkiáltottunk : 

— Éljen Bem generális! . . Éljen! 

Nem haragudott meg érette, csak intett a 
kezével. 

Nekünk pedig valami azt súgta, hogy Bem 
apó szereti a székely fiúkat, s hogy aztán később 
megbizonyosodtunk róla, nem adtuk volna oda 
ezt a bizonyságot a világ minden kincseért sem. 

Medgyest már üresen találtuk. Hire-pora 
sem volt ott a császáriaknak. Elfutottak, mintha 
az eleven pusztulás járt volna a nyomukban. A 
medgyesi szászok alázatosan megjelentek a mi 
vezérünk előtt, s hódolattal fogadták. Jóformán 
nem is értünk rá, hogy a medgyesi kenyeret 
megkóstoljuk, mert nehány óra mulva előre 
küldött a vezér Nagy-Selyk telé. 

Ellenségnek bíre-nyoma sem volt ezen a 
vidéken. A szászok ugyancsak görbe szemmel 
néztek, de csak a falvakban, mert a házaikból 
az orrukat sem merték kidugni. A székely hu- 
szárok nem szívesen látott vendégek voltak ezen 
a szász földön. 

Másnap már Szeben városának a közelében, 
Nagy-Csürön voltunk. Innen láttuk a sok tornyú 
büszke szász várost, hol a legtöbb császári katona 
volt, honnan Erdélyországot hosszú ideig császári 


generálisok igazgatták. 


Szeben mellett egy kopár halom tövében 
állott Vizakna. Innen már Szeben városa csak 
egy macskaugrás. 

Itt volt aztán a meleg napunk! 


Hej, gyerekek, ha én arra a vizaknai csa- 
tára gondolok, csak úgy ugrándozik mellemben 
a szív! Kevesen voltunk mi magyarok, de annál 
többen voltak a császáriak, mi nem voltunk töb- 
ben három ezernél, az osztrákok mindenféle zsol- 
dos katonasága felrúgott legalább négyszer any- 
nyira és Bem apó mégis azt mondta: 


— Elere szekelek! . . Elere! . . . 


Ha előttünk a halál torka nyílt volna meg, 
mentünk volna akkor Is! . . 


Hogy bömböltek az ágyuk, hogy sívítottak 
a golyók, hogy rohantak a gazdátlan lovak ide 
s tova, hogy támadott reánk szúronyt-szegezve a 
sok osztrák — s mi mégis helyt állottunk . . . 
Vizaknától-Szebenig és vissza három napig tartott 
a harcz. Bem mellett egy sovány arczú, tüzes 
szemű fiatal ember lovagolt bő fehér köpenyben . . . 

Azt mondták, hogy ő az a híres Petőfi Sándor, 
aki éppen most érkezett Debreczenből . . . 

Győztünk-e, nem-e, vajon ki kérdezte volna! 
Bem apó azt mondta, hogy Szelindek alá kell 
vonulnunk, hát oda vonultunk. Aki meghalt a 
véres csatában, azt ott kellett hagynunk a vizaknai 
mezőn, akiben megmaradt az élet, az csak egyet 
tudott : 

— Bem apó a világ legnagyobb katonája! . . . 

Szelindekről visszajövünk mi Szebenbe — 
ezt tudtuk bizonyosan, mert Bem apó Szeben 
városát akarta elfoglalni. Ha behívják a császáriak 
muszkát, az sem baj, mi azért meglátjuk Szeben 
városát . . . 

A tábortüzek mellett ülve csak kaczagtuk a 
szél süvöltését. Perczegett a szalona a nyárson, 
beszéltünk a jövendő nagy győzelmekről, s ha 
egy-egy tiszt vetődött oda, felugráltunk hogy 
helyet csináljunk neki a tűz mellett. 

A közlegény, a tiszt, a generális egyformán 
kivette részét a nyomorúságból, s így megosztva 
nem is tetszett az nyomorúságnak. 

Kergettek a császáriak — úgy mondogat- 
ták — noha kergettek, hát futottunk, majd meg- 
változik a csata sorja, s mi fogjuk őket kergetni, 
ők még rosszabb kedvvel fognak futni. 

Gyerekek, az ilyen futásra, mint a miénk 


volt Vizaknától Piskiig nem szokott az ember 
szégyenkezve, hanem büszkeséggel gondolni. Folyt 
a vér, mint a patak, s az ágyúszó muzsika volt 
a fülünknek. Holmi martalócz oláh seregek ve- 
tődtek az útunkba Szászváros tájékán. Úgy bán- 
tunk velök. mintha oroszlánra farkast uszítanak. 
Szétszórtuk és tovább folytattuk az útat. Nem volt 
az egész seregben több, mint másfélezer ember 
és két ágyu... A többi mind ott veszett Vizak- 
nánál — s a négy napig tartó véres-visszavonu- 
lásban. 

Piskinél megállott Bem. Nekünk is jól esett 
a pihenés, mert ebből ugyancsak ritkan jutott ki 
a mi seregünknek. Közel voltunk már Erdély- 
ország határszéléhez. A távolban látszott Déva 
magas vára, s az Ompoly völgyében ۵ 
Maros vize. 

A Sztrigy patakán zajlott a jég, s odaverő- 
dött a hid vörös téglából épült oszlopaihoz. Bem 
apó erről a hidról mondotta Czecz ezredcsnek, 
hogy ha ez elvész, Erdély is elveszett. 

Hanem jó az Isten, akkor segíti meg az 
embert, mikor segítségre a legnagyobb sziiksége 
van. Úgy történt most 8. 

Arad felől egy magyar sereg jött, hogy Bem 
seregéhez csatlakozzék. Ötezer katonával megsza- 
porodni, nem kicsiny dolog. 

Képtelen nagy öröm fogott el minket. Úgy 
néztünk a hidra, mintha már miénk lett volna. 


Pedig csak most várt reánk a legnehezebb 
munka. 


Az osztrákok gyilkos tüzelést kezdettek az 
átellenben levő dombnak a hátáról, s a Mátyás 
huszároknak visszakellett a hidon fordulniok, mert 
különben mind egy szállíg elestek volna, mire a 
tolyó végére jutnak. Czecz ezredest és Kemény 
Farkas őrnagyot egy-egy zászlóaljával együtt 
közbe szorították a császáriak, s követelték, hogy 
adják át a kardjukat, ámde a vitéz Czecz ezredes 
felelet helyett rcá kiáltott a honvédekre : 


— Szúronyt szegezz, s előre! .. . 

Az osztrákok elképpedve nézték ezt a csodát, 
s a szúronyok gyilkos hegye elől menekültek — 
így szabadult meg Czecz ezredes. 


Ez alatt Bem apó nem törődve legutóbb 
kapott sebével, az ágyukat állította fel s a ma- 
gyarokat üldöző császáriak közé lőtt. A sűrű 
tömegben óriási pusztítást vitt véghez... 

— Ne fuss, magyar! ... ne fuss! . . . Előre 
székely! — hangzott a vezér parancsa, s mintha 
új lélek szállott volna meg mindenkit — helyt 
állottunk, a közeledő osztrákokat teljes rendben 
fogadtuk . . . A roham nem tartott sokáig, a 

támadókból csakhamar futók, s az ostromlottakbdl 
üldözők lettek. 

A hid környékén halottak, s halálosan meg- 
sebesültek hevertek, a Sztrigy zajló jégtábláira 
vér csepegett, — hanem a hid a miénk volt. 
nem veszett el — s vele együtt megmentettük 
Erdélyországot is. 

Azt mondják, gyerekek, hogy azóta emléket 
állítottak oda a piski-hidi csata napjára emlékez- 
tetőt . . . Azóta nem jártam arra felé, pedig 
valahol a lábam szárában vagy hol hordom ma is 
azt az osztrák golyót, a mi belé furódott . . . 
Kcservesen fájt a csata után, de a csatában nem 
éreztem . . . 

Talán az osztrák nem ہ1‎ a lábamnak, hanem 
a fejemnek szánta... Egy kicsit hibázott sze- 


gény, no de nem csoda, mert nagy füst volt a 
hid körül. 


se 


OSZK 


Országos Széchényi Könyvtár 


ÖTÖDIK FEJEZET. 
A raszedett osztrakok. 


Puchner generális Gyulafehérvárra vonul, 
vissza. Bizonyára szépen rendezkedett már, hogy 
méltóképpen fogadjon minket. Nem is képzelte 


hogy Bem más telé vegye az útját — mint 
Szebennek. 

Mi is azt hittük, de Bem apó egyebet 
gondolt. 


Kiadta a parancsot, hogy Maros-Vásárhely 
felé induljunk. Szász-Sebesnél láttuk messziről az 
osztrákokat, hadd üljetek szépen, s várjatok — 
gondoltuk magunkban — most egyéb dolgunk 
van, mint veletek össze csapni. 

A gyulafehérvári őrséget is láttuk, az 8 
látott minket, de nem rontott ki, hogy útunkba 

álljon. Az osztrákok nem tudták elképzelni, hogy 
mit akarhat a magyar vezér. 

Bem pedig nagyon jól tudta, hogy mit 
akar. Mindenütt rövid pihenőt tartva vitt tovább 
minket. Medgyesről megszaladt újra a császári 
őrség, Segesvárt is üresen találtuk. Nyitva állott 
az út Maros-Vásárhelyig. De nem kellett Seges- 
várnál tovább mennünk, mert az összes székely 
hadak itt vártak Bemre Gál Sándor vezérlete 
alatt. 


Volt mit elbeszélnünk a testvéreknek. 


A vizaknai napokat ők csak hirből hallották, 
s mindazt a sok csoda dolgot, amit Bem apóról 
elterjesztettek Erdélyben. Nagy szívbéli gyönyörű- 
séggel hallgattuk meg azt a verset, amit Petőfi 
Sándor írt a vizaknai csatáról, belevésődött min- 
den sor az emlékezetembe. Hogy is volt csak, 
gyerekek, várjatok, hadd gondolkozom: 


Négy nap dörgött az ágyú 
Vizakna s Déva közt, 

Ott minden talpalatnyi 
Földet vér öntözött. 


Fehér volt a világ, szép 
Fehér hó este be, 

Ugy omlott a piros vér 
A fejér hóra le. 


5 ہے گا مت 


Négy hosszú nap csataztunk 
Rettentő vad csatát, 

Minót a messze-látó 

Nap csak nagynéha lát. 


Mindent megtettünk, a mit 
Kivánt a becsület . . . 
Tíz annyi volt az ellen, 
Győznünk nem lehetett. 


Szerencse és az Isten 
Tőlünk elpártola, 

Egy pártfogó maradt csak 
Velünk: ez Bem vala. 


0 Bem vitéz vézérem, 
Dicső tábornokom ! 
Lelked nagyságát könyes 
Szemekkel bámulom. 


Nincsen szám elbeszélni 
Nagy hősiségedet, 

Csak néma áhítattal 
Szemléllek tégedet. 


5 ha volna ember, kit mint 
` Istent imádanék, 
Meghajlanék előtted 
Térdem, meghajlanék. 


S nekem jutott a vészes 
Dicsőség, hogy veled 
Járjam be, 6 vezérem 
A csatatéreket. 

Te melletted lovaglék 
A harez veszélyciben, 
A hol az élet pusztul 
1:8 a halal terem. 


Sokan clhagytanak, te 
Rendithetetlen age 


rel 
De úgy-e téged, úgy-e 
En el nem hagytalak ? - 


S lépésed mind halálig 
Követni is fogom, 
Ó Bem, vitéz vezérem, 
Dicső tábornokom. 


Ez volt az a szép vers, amit Petőfi írt Bem 
apóról . . Vén fejemben ötven esztendeig meg- 
ragadt, pedig ez alatt az ötvenesztendő alatt sokat 
hej, nagyon sokat kellett elfelejtenem . . . 

Az ám, de nem is erről akartam beszélni. 
Ott hagytam el, hogy Segesvárnál megszaporod- 
tunk székely véreinkkel. 

Bezzeg nem volt most szánandó a sereg, a 
Bem apró serege! Szükség is volt reá, mert úgy 
beszélték, hogy Brassónál és Szebennél muszkák 
is vannak. Hogy mit keresnek a muszkák — 
azt kérditek? Eljöttek segíteni az osztrákoknak, 
a császáriaknak. Nem a maguk jószántából jöt- 
tek, hanem hívták őket a bécsi meg a prágai 
urak. 

Mert hiába volt a nagy armadia, hiába lá- 
zadtak fel a tótok, ráczok, horvátok, oláhok — 
nem tudtak bírnia magyarral. Igy beszélték ne- 
kiink a tiszt urak, s a dicső magyar vezérek neve 
szájról-szájra járt a Bem táborában. 

Segesvarrél azonközben nagy hirtelenül meg- 
mozdultunk. A császáriak jöttek már Medgyes- 
nél, mert későn vették észre, hogy miért nem 
ment Bem apó Szeben ellen. De azt nem tud- 
ták, hogy mi merre vettük az útat. Úgy hitték, 
hogy bevárjuk őket Segesvárnál s ott aztán újra 
csata lesz. 


De nem lett csata. A császáriak Segesvárt 
is üresen találták, mi pedig iszonyú gyorsasággal 
tartottunk Szebennek. 

Erre a városra fájt a foga Bem apónak. Ez 
volt az ellenségnek főtészke. A szászok és oláhok 
erőssége. Ennek a Szeben városának a szász pol- 
gármestere hirdette ki nagy-garral, hogy Aat- 
ezer forint jutalmat kap, aki Szebenbe elviszi 
Bem apó fejét. 

Teremtő Istenem, hányszor hatezer forintért 
nem adtuk volna azt a fejet mi székelyek! ! 

Szerettünk volna ott lenni Segesvárt, mikor 
a császáriak oda megérkeztek, hogy lássuk az 
ábrázatukat! A mi öregünk ugyancsak rászedte 

őket. A szász atyafiak pedig éktelen nagy öröm- 
riadallal togadhatták. 

Ezalatt mi Ujegyháza körül nyargaltunk. 
Veszett jó kedvünk volt, s a szászok félelme még 
jobban neki tüzelt. 

— Ne búsulj, szász, — vigasztaltuk őket 
— nem nyúzunk meg benneteket elevenen, csak 
zsákba dugunk titeket! Jó a magyar föld ke- 
nyere úgy-e, de fáj nektek a magyar kard 
dicsősége! 

Alamáron elfogtunk egy oláhot a határon. 
Úgy megijedt tőlünk, hogy a hangját is elfelej- 
tette. 

Pálinkát töltöttünk a szájába, s addig nem 
eresztettük el, míg el nem kiáltotta: 

— Szetreászka Bem! 

Ez pedig azt jelentette, hogy éljen Bem! 

Mikor látta, hogy nem akasztjuk fel — sirni 
kezdett örömében, s a földet csókolta. Bezzeg nem 
így bántak azokkal a szegény sebesült magyar 
katonákkal, akik Vizaknán estek oláh és német 
kézbe . . . 


HATODIK FEJEZET. 


A szebeni piaczon. 


Márczius 11-ikén délután három órakor Nagy- 
Csürön voltunk. 

Puchner szaladhatott, amint csak tudott, nem 
ért már utól minket. -Pedig ugyancsak szeretett 
volna Szebenben teremni, hogy megvédelmezze, 
mert jól tudta: ha Szeben elesik — Erdélyor- 
szágban Bem az úr. 

Pocsék, gyalázatos idő volt. A szegénv bakák 
majd kidültek, úgy elfárasztotta őket az iszonyú 
út. Soknak a sártól és csataktól nem is volt 
emberi formája. Utkizben alig kaptak valami 
falni valót, mert az oláh és szász-falvak lakóit 
csak puskatusával lehetett kényszeríteni, hogy 
pénzért legalább kenyeret adjon. 

Nehány órai pihenés elég volt a magyarnak, 


کے تا ss‏ 


s mi alighogy megetettiik a lovakat, már elin- 
dultunk Nagy-Csiirbol a Szeben melletti 8 
— bizony mar a neve sem jut eszembe, pedig 
ugyancsak szép nagy falu — s az erdő hosszát 
kipuhatoltuk. 

Ekkor már hallottuk, hogy Bem megkez- 
dette az ágyuzást. ۱ 

Hirtelen valtott az esze a mi Bem apónknak. 
Azt sem tudtuk ki védi Szebent, sokan nem le- 
hetnek, mert Puchner generális magával vitte a 
derék hadat. Szebentől északra volt vagy kétezer 
muszka meg kozák. 

Hat óra tájban kezdett sötétedni. Jött a pa- 
rancs a fővezértől, hogy nyomuljunk közelébb. 
Fékomadta, ebből éjszakai ostrom lesz ! 

A szebeni ágyuk már elhallgattak, kár is 
lett volna nekik fogyasztani a puskaport, mikor 
azt sem tudták, merre van az ellenség. Nem 
hiába takarékos a szász... No nem baj, legalább 
annál több puskapor jut nekünk, ha Szebent el- 
foglaljuk. 

A külső város házai mellett haladtunk el. 
Nagyobbrészt üresen állottak, mert az első ma- 
gyar ágyuszó bekergette őket a belső városba. 
Egy csapat szász nemzetőr a vízaknai kapunál 
megemberelte magát és reánk lőtt nagy vaktá- 
ban, de aztán hanyat-homlok elkezdettek szaladni. 

Beke Simon, a nagy bajuszú, rájuk kiáltott 
nagy-jó akarattal: 
—- Atyafiak, ne siessetek olyan nagyon no, 
hiszen mi is oda igyekszünk! . . . 
Ismeretlenek vagyunk a városban, mutassá- 
tok meg az útat . . . 
— Csak előre! . . . Előre! . . . 
Valami takarodó szólalt meg a hátunk 
mögött. 
— Vissza!... Vissza!... kiáltottak itt is, 
ott 18! . . . 
— De mi aztán csak előre megyiink!... 
Bethlen Gergely székelyei reá fújtak a nótára: 
Véres a füld lábam alatt, 
Lelőtték a pajtásomat 
En sem leszek rosszabb nála 
Berohanok a halálba! 
SOFC کے‎ a 
A nótázás reánk ragadott, nem tiz, de száz, 
de ezer torok fújta, mintha már semmi gondunk 
se lett volna, csak a nótázás . . . 
A vasrácsos ablakokból bezzeg nem dugta 
ki senki az orrát... pedig dehogy aludtak a 
szász atyafiak! Ott rejtőzködtek a pinczékben. a 
padlásokon, reszkettek, mint a miskolczi kocsonya. 
A kis piaczot összekötő hidról egy csapat 
nemzetőr lőtt közénk, de nem várták be, mig 

odaérkeziink ... Csak szólott a nóta, csak ha- 
ladtunk tovább. Egyetlen egy lámpást sem tet- 
tek ki a szebeniek, hogy lássunk, hanem a jó 
Isten gondoskodott rólunk, mert lesütött a hold... 

— Megállj, székely! parancsolá Bethlen Ger- 
gely a piaczon. 

Sokan akadtak, akiknek kedve szottyant 
volna fölzaklatni a szászokat, lenézni a pinczékbe, 
mert hogy a sok nóta szörnyűségesen kiszárította 
a torkunkat, de nem volt szabad. 

— Majd holnap! — vigasztalta őket Bethlen 
Gergely, — majd holnap, ha a vezér megengedi. 

Este kilencz óra lehetett, leültünk a kopasz 
földre s úgy vártuk, mig megérkeznek a többiek. 

A két piacz egy óra mulva megtelt kato- 
nával. Bem apó sorra járta a zászlóaljakat, s 
megparancsolta, hogy életével lakol, aki rabolni 
mer.. Holnap lesz ruha, étel, ital, minden, hanem 
erőszakoskodni nem szabad. 

Muzsika szólott, tánczra kerekedtiink, s az 
éjszakának elvertük a csendjét. Megfeledkezett 
mindenki arról, hogy mennyit fázott, éhezett, 
hogy szakad róla a ruha!... ` 

Miénk volt Szeben városa! Kirekesztettük 
onnan Puchner generálist meg a császáriakat. A 
vezérünk pedig a polgármesternél rendelt magá- 


nak kvartélyt. Miért éppen a polgármesternél ? . . . 
Hja, neki számadása volt Ziegler urammal. 

Haragosa volt, mert hát ez a polgármester 
tüzött ki a fejére hatezer pengő forintot. 

Most bezzeg a legczifrább szobájába kvárté- 
lyozta be a magyar fővezért, s úgy állott előtte 
reszketve, mint a nyárfa-levél. 

— A város kész hódolatát — kezdé a pol- 
gármester. 

— Arra még ráérünk, polgármester úr — 
felelé Bem apó. — Majd holnap, vagy holnap- 
után. Előbb egy kis számadásunk volna. 

— Legalázatosabb szolgája vagyok, tábor- 
nok úr! : 

— Nem szolgám, hanem adósom. 

— Adósa? 

— Ugy van, polgármester úr! Ha jól hal- 
lottam, hatezer forintot igért annak, aki -— 

— Kegyelem! . . . 

— Pénzre mindig nagy szükségem van, 
fizesse ki ön nekem azt a hatczer forintot, mert 
ime én magam hoztam el önnek a fejemet... 

Ugy bíz a! 

Hanem azért ne higyjétek, gyerekck, hogy 
Bem apó nyomban leiittette a polgármester fejét, 
nem, csak nevetett . . . 

Másnap aztán volt mulatság! A gazdámk 

borat ittuk, de nem az 6 egészségére, hanem a 
miénkre s Erdélyorszag szabadságára. Bolondos 
legények hamarosan nótát csináltak : 

Jere haza császár katonája, 

Gyujtsunk együtt jó magyar pipára! 

A kezünkben a szára . . . a szára . . . a szára 

Avval vágunk a szászra . . . a szászra . . . a szászra ! 


Be jól esett egyszer a mi székely szivünk- 
nek, hogy kikaczaghattuk magunkat isten-igazá- 
ban!... 
Volt most már puskank, puskaporunk, ru- 
hank, ennivalénk elég; A császáriak minden rak- 
tira a miénk volt. Kiki válogathatott belőle, s 
kivedlettiink a rongyos ۰ 

— No fiúk, — mondogatták az ormesterek 
-— most akár meg se álljunk Magyarorszdagig, 
onnan. is verjük ki a csaszariakat! 

Mert hat ilyen a gydzedelem! Ugy megte- 
Hk az ember szíve reménységgel, hogy szinte 
kicsordul belőle! 

x %+ * 

Hogy tovább mi történt, azt csak úgy nagy- 
jában mondom el. ۱ 

A szebeni vigasság után csakhamar meg- 
kezdődött a harcz. A császáriak kihuzódtak Olah- 
országba, a muszkák ott lebzseltek valahol Brassó 
tájékán, mert Brassó még nem volt a magyaroké. 

Bem apo Czecz ezredest — jaj micsoda vi- 
téz egy katona volt ő kegyelme is! — elkiil- 
dötte két ezred katonával, hogy vegye be Brassot. 
Melléje adott minket háromszékieket is. 

Ma is látom Bem apót. amint nagy sziirke 
lován ülve végig nézett rajtunk, s emelgette a 
kezét a kalapjához... Nyilván bucsuzott tőlünk 
— ha a többitől nem is mind, de tőlem elbu- 
csuzott, mert én soha azután nem láttam őt. 

Hogy miért nem láttam, azt is elmondom. 

Feketehalomnál egy fránya osztrák golyója 
tévedt a lapoczkám mellé, — s mire magamhoz 
tértem, már a brassói ispotályban feküdtem. Máig 
sem tudom, hogy kerültem oda, de még azt sem 
tudom, hogy a lapoczkám mellől kikeriilt-e a 
golyó vagy nem. 

Hanem a szomszéd beteg elmesélte aztán 
később, hogy sokat emlegettem a lovamat, no 
meg — az édes anyámat. 

Mire a kórházból kikerültem — vége volt 
a szent háborúnak. 

Még szerencsém volt a német gunyával, 
amit Szebenben húztam volt fel a régi rongyos 
helyett, mert a brassói szászok agyonvertek volna. 
Így azt hitték, hogy én is a császár katonája 
voltam . . . 

Bolond egy dolog volt!... 

Egy kicsi pénz maradt a zsebemben, azon 
vettem holmi avatag darócz nadrágot s egy kari- 
más posztó kalapot. Ebben legalább emberi for- 
mám volt. Neki vágtam az uzoni útnak s elgya- 
logoltam haza. 

Szegény édes anyám már úgy siratott volt, 
mint a halottat. Bezzeg megvigasztalódott. Mikor 
a katonafogdosás volt, egy hónapra kimentem az 
erdőbe — egy kicsit elbujdostam hazulról, hogy 
nyomomat veszítsék. Nem 15 soroztak be a csá- 
száriak közé. Otthon maradtam és újra megfog- 
tam az eke szarvat... 

Áldott szép föld, te, valahányszor végig húz- 
tam benned a barázdát, megjajdult a szívem, hogy 
annyi vér ömlött reád s mégis — — — — دس‎ 
no de immár elmúlt, a mi elmúlt! . . . Bem apónk- 
nak a szép szobrát is láttam Marosvásárhelyt a 
piaczon . . . Csendesen fohászkodtam az Istenhez, 
s mintha megvigasztalódtam volna. 

Azt mondják: Jól van minden, ahogy van, 
gyerekek, de az én vén szívem csak visszasír a 
múltba, abba a szép, dicsőséges múltba, mikor még: 

Négy nap dörgött az ágyú 
Vizakna s Déva közt . . . 

